भारत विकास परिषद आयोजित करेगी रक्तदान शिविर
रूपनगढ़| भारतविकास परिषद शाखा रूपनगढ़ की साधारण सभा शुक्रवार को मध्य प्रान्त उपाध्यक्ष मुकटबिहारी मालपानी, जिला सचिव सोमदत्त बंसल तथा भाविप अध्यक्ष अम्बालाल सामरिया की अध्यक्षता में संपन्न हुई। संरक्षक मुकेश मोदानी सचिव अरविन्द दाधीच की मौजूदगी में आयोजित बैठक में मालपानी ने भारत विकास परिषद शाखा रूपनगढ़ का मार्गदर्शन करते हुए भारत विकास परिषद की तरफ से करवाए जा रहे जनकल्याणकारी योजनाओं के बारे में बताया। इस मौके पर सचिव अरविन्द दाधीच ने भारत विकास परिषद शखा रूपनगढ़ की तरफ से पूर्व महीनों में आयोजित करवाए गए विभिन्न कार्यो का प्रतिवेदन प्रस्तुत किया। इस मौके पर आगामी दिनों में करवाए जाने वाले विभिन्न कार्यक्रमों की रूपरेखा बताई। स्वामी विवेकानन्द जयन्ती पर मैराथन दौड का प्रभारी मुकेश मोदानी को बनाया तथा सहप्रभारी पांचूराम थाकण, सुशील लखोटिया, किशन अग्रवाल संजय खण्डेलवाल को बनाया। इसी तरह ग्राम पनेर में रक्तदान शिविर का प्रभारी दिनेश सिंह चन्देल सहप्रभारी दिनेश खण्डेलवाल, अश्वनी शर्मा, प्रदीप गंगवाल, सरपंच भगवानदास लखन भागचन्द जोशी को बनाया।
रूपनगढ़. भाविप की बैठक में मौजूद सदस्यगण।
hin_Deva hin_Deva hin_Deva